MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

                                           HOTĂRÂREA  NR.287
privind modificarea contractului de superficie cu titlu oneros nr.3P/2017 încheiat între municipiul Craiova şi S.C.Pan Group S.A. 
Consiliul Local al Municipiului Craiova, întrunit în şedinţa ordinară din data de 27.07.2017;

Având în vedere raportul nr.94450/2017 întocmit de Direcţia Patrimoniu prin care se propune modificarea contractului de superficie cu titlu oneros nr.3P/2017 încheiat între municipiul Craiova şi S.C.Pan Group S.A.;     

În conformitate cu prevederile art.693-702 din Codul Civil;
În temeiul art.36, alin.2, lit. c, art.45, alin.3, art.61 alin.2 şi art.115, alin.1 lit.b din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă modificarea contractului de superficie cu titlu oneros nr.3P/30.03.2017 încheiat între municipiul Craiova şi S.C.Pan Group S.A., având ca obiect asigurarea dreptului de folosinţă asupra terenului în suprafaţă de 110 mp., situat în municipiul Craiova, str.Calea București, nr.34, bl.A8, în sensul înlocuirii părţii contractante S.C. Pan Group S.A., cu S.C. AN-RA S.R.L., ca urmare a contractului de vânzare-cumpărare autentificat sub nr.1698/2017.
Art.2. Se împuterniceşte Primarul Municipiului Craiova să semneze actul adiţional de modificare a contractului de superficie prevăzut la art.1 din prezenta hotărâre.
Art.3.  La data intrării în vigoare a prezentei hotărâri, se modifică în mod corespunzător  Hotărârea Consiliului Local al Municipiului Craiova nr.216/2015.
Art.4. Primarul Municipiului Craiova, prin aparatul de specialitate: Serviciul    Administraţie Publică Locală, Direcţia Patrimoniu, S.C.Pan Group S.A. şi S.C. AN-RA S.R.L. vor aduce la îndeplinire prevederile prezentei hotărâri.
	PREȘEDINTE DE ȘEDINȚĂ,
	               CONTRASEMNEAZĂ,

	
	              PT.SECRETAR,

	Stelian BĂRĂGAN
	               Ovidiu MISCHIANU


	
	

	
	

	
	

	
	


